钦定古今图书集成/理学汇编/学行典/第176卷 > 秦镛
## 钦定古今图书集成/理学汇编/学行典/第176卷 > 秦镛

按《江南通志》：秦镛，字大音，无锡人。年十一而孤，谨守
父训，事母尽孝。登崇祯丁丑进士，令清江五年，凡所
釐举，务求实惠。己卯分校，所得皆知名士。归里，萧然
木榻，绝不通人，研极性命之理。疾革，口授《辞世语》，弟
锳代写毕，徐请归正寝。年六十五，从祀东林道南书
院。著有《易序图说》《周子通书解》《皇极内篇》《小衍》《参同
阁集》《奏疏》《讲录》诸书